ປ. ໂອບາມາວ່າ ປີ 2014 ເປັນປີທີ່ ເສດຖະກິດ ສະຫະລັດ ຂະຫຍາຍໂຕ
ປະທານາທິບໍດີ ບາຣັກ ໂອບາມາ ກ່າວວ່າ ປີ 2014 ເປັນປີທີ່ ວຽກເຮັດງານທຳ ໄດ້ມີການຂະຫຍາຍໂຕ ຢ່າງເຂັ້ມແຂງທີ່ສຸດ.
ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າ ປີ 2014 ເປັນປີທີ່ມີຄວາມກ້າວໜ້າສຳຫຼັບອາເມຣິກາ ແລະທ່ານ ມີຫລັກຖານໃຫ້ການສະໜັບສະໜຸນກ່ຽວກັບເລື່ອງນີ້ ປະທານາທິບໍດີໂອບາມາ ກ່າວໃນຄຳປາໄສປະຈຳສັບປະດາ ຂອງທ່ານ ໃນວັນເສົາມື້ນີ້ວ່າ ປີ 2014 ເປັນປີທີເຂັ້ມແຂງສຸດ ໃນການເຕີບໂຕຂອງວຽກເຮັດງານທຳ ນັບຕັ້ງແຕ່ຊຸມປີ 1990 ເປັນຕົ້ນມາ ໂດຍທີ່ອັດຕາ ຄົນຫວ່າງງານໄດ້ຫລຸດລົງໄວກວ່າທີ່ເຄີຍເປັນມາໃນໄລຍະ 3 ທົດສະວັດ ທ່ານໂອບາມາ ເວົ້າວ່າເປັນຍ້ອນກົດໝາຍຮັກສາສຸຂະພາບລາຄາຖືກຊາວອາເມຣິກັນປະມານ 10 ລ້ານ ຄົນຈຶ່ງມີປະກັນໄພສຸຂະພາບໃນປີີກາຍນີ້ ໃນເດືອນທັນວາພຽງເດືອນດຽວເທົ່ານັ້ນ ປະທານາທິບໍດີໂອບາມາ ກ່າວວ່າ ທຸລະກິດອາ ເມຣິກັນໄດ້ສ້າງວຽກການເຮັດ 240,000 ໜ້າວຽກ ແລະອັດຕາຄົນຫວ່າງງານ ໄດ້ຫຼຸດລົງ ເປັນ 5 6 ເປີເຊັນ ປະທານາທິບໍດີໂອບາມາ ໄດ້ກ່າວຄຳປາໄສ ຢູ່ທີ່ວິທະຍາໄລຊຸມຊົນ Pellissippi ໃນລັດ Tennessee ບ່ອນທີ່ທ່ານໄດ້ເປີດເຜີຍແຜນການໃໝ່ ເພື່ອເຮັດໃຫ້ ການເຂົ້າຮຽນເປັນ ເວລາສອງປີຢູ່ວິທະຍາໄລຊຸມຊົນ ບໍ່ຕ້ອງເສຍຄ່າໃຊ້ຈ່າຍໃດໆ ສຳຫລັບພວກນັກຮຽນທີ່ ມີຄວາມຮັບຜິດຊອບ ປະທານາທິບໍດີເວົ້າວ່າ ທ່ານໄດ້ມາ Tennessee ເພື່ອສ້າງຕັ້ງ ສູນກາງໃໝ່ທີ່ຈະນຳເອົາ ວຽກງານການຜະລິດທີ່ດີໆ ໃຫ້ຄ່າຈ້າງສູງໆ ແລະຮາຍເທັກ ມາສູ່ປະເທດຊາດ